ભારતના પ્રખ્યાત ‘ઓફ સ્ક્રીન’ ચુંબનનાં દ્રશ્યોની વાત કરીએ તો પદ્મિની કોલ્હાપુરેનું પ્રિન્સ ચાર્લ્સને, રીચાર્ડ ગેરેનું શિલ્પાને, કરિનાનું શાહિદ કપૂરને અને મિકાનું રાખી સાવંતને ચોડેલું ચુંબન ઘણાં વિખ્યાત થયાં છે. વિદેશમાં તો લગ્ન થાય એટલે ત્યાને ત્યાં વર-કન્યા એક બીજાને ચુંબન આપે છે. જેમ પ્રિન્સ વિલિયમે કેટ ને લગ્ન પછી આપ્યું હતું. આપણા ત્યાં તો લગ્ન પતે એટલે વર-કન્યા જમવા બેસે છે! જેવી જ્યાંની પ્રાયોરીટી. એ બાબતમાં આપણે પ્રેક્ટીકલ કહેવાઈએ. બાકી, આપણા ત્યાં ચુંબન એ ખાનગીમાં આપવા-લેવાની વસ્તુ છે. એટલે જ ભલે ભારતની માથાદીઠ ચુંબનની એવરેજ અન્ય વિકસિત દેશોની સરખામણીમાં નીચી ભલે હોય પણ ચુંબનમાં રહેલો રોમાંચ લગીરેય ઓછો નથી હોતો.